《同徐文明六客集竹里馆时余太学为主人》
明代·胡应麟

屈指春光半，寻芳兴未穷。竹溪偕六逸，花墅挟双童。

剧饮妨归骑，清歌落断鸿。遥看燕市月，冉冉入帘栊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。